**Kiskőrösi Bem József Általános Iskola**

**Soltszentimrei Általános Iskolája**



**Pedagógiai Program melléklete**

**2023.**

A szabadon tervezhető órák pirossal kerültek jelölésre.

**2023/2024 tanév**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2020.****09.01** | **2021.****09.01** | **2022.****09.01** | **2023.****09.01** | **2020. 09.01** | **2021.****09.01** | **2022.****09.01** | **2023.****09.01** |
| **Heti óraszám/évfolyam** | **1.** | **2.** | **3.** | **4.** | **5.** | **6.** | **7.** | **8.** |
| Magyar nyelv és irodalom | 7 | 1 |  |  |  |  |  |  |  |   |  |  |  |  |  |  |
| Magyar nyelv |  |  | 3 |  | 2 |  | 2 |  | 2 |  | 2 |  | 1 | 1 | 1 | 1 |
| Irodalom |  |  | 4 | 1 | 3 | 1 | 3 | 1 | 2 |  | 2 | 1 | 2 |  | 2 |  |
| Matematika | 4 | 1 | 4 | 1 | 4 | 1 | 4 |  | 4 |   | 4 |   | 3 | 1 | 3 | 1 |
| Történelem |   | 2 |   | 2 |   | 2 |   | 2 |   |
| Állampolgári ismeretek |   | 1 |   |
| Hon- és népismeret |   |   |  |   | 1  |   |   |   |   |
| Etika/hit és erkölcstan | 1 |   | 1 |   | 1 |   | 1 |   | 1 |   | 1 |   | 1 |   | 1 |   |
| Környezetismeret |   |   |   |   | 1 |   | 1 |   |   |
| Természettudomány |   | 2 |   | 2 |   |  |   |  |   |
| Kémia |   | 1 |   | 2 |   |
| Fizika |   | 1 |   | 2 |   |
| Biológia |   | 2 |   | 1 |   |
| Földrajz |   | 2 |   | 1 |   |
| Első élő idegen nyelv |   | 2 | 1 | 3 |   | 3 |   | 3 |   | 3 |   |
| Ének-zene | 2 |   | 2 |   | 2 |   | 2 |   | 2 |   | 1 |   | 1 |   | 1 |   |
| Vizuális kultúra | 2 |   | 2 |   | 2 |   | 1 |   | 1 |   | 1 |   | 1 |   | 1 |   |
| Dráma és színház |   |   | 1  |   |  |   |   |   |   |
| Technika és tervezés | 1 |   | 1 |   | 1 |   | 1 |   | 1 |   | 1 |   | 1 |   |   |
| Digitális kultúra |   | 1 |   | 1 |   | 1 |   | 1 |   | 1 |   | 1 |   |
| Testnevelés | 5 |   | 5 |   | 5 |   | 5 |   | 5 |   | 5 |   | 5 |   | 5 |   |
| Osztályfőnöki |   | 1 |   | 1 |   | 1 |   | 1 |   |
| **Kötelező alapóraszám** | **22** | **22** | **22** | **23** | **27** | **26** | **28** | **28** |
| Szabadon tervezhető óra |   | 2 |   | 2 |   | 2 |   | 2 |   | 1 |   | 2 |   | 2 |   | 2 |
| **Összes tervezett óraszám** | **22** | **2** | **22** | **2** | **22** | **2** | **23** | **2** | **27** | **1** | **26** | **2** | **28** | **2** | **28** | **2** |
| **Összesített óraszám** | **24** | **24** | **24** | **25** | **28** | **28** | **30** | **30** |

A szabadon tervezhető órák pirossal kerültek jelölésre.

A szabad órakereteket az egyes tantárgyaknál minden esetben az osztályokhoz igazítva felzárkóztatásra, gyakorlásra, ismétlésre, tehetséggondozásra fordítjuk.

**Tanterv**

5/2020. (I. 31.) Korm. rendelete a Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet módosítása tartalmazza.

A 2020-as Nat-hoz szintén a kerettanterveket használjuk:

<https://www.oktatas.hu/kozneveles/kerettantervek/2020_nat/kerettanterv_alt_isk_1_4_evf>
<https://www.oktatas.hu/kozneveles/kerettantervek/2020_nat/kerettanterv_alt_isk_5_8>

**A tankönyvválasztás szempontjai**

A köznevelési törvény 2019. július 26. napján hatályba lépett 51/A. címében a 93/A-F. új paragrafusaival beemelte a törvénybe az iskolai tankönyvellátás szabályait.

A tankönyvrendelés keretében az iskola a Nat szerinti kerettantervi tantárgyhoz továbbra is kizárólag a tankönyvjegyzéken szereplő tankönyvek közül választhat.

Az iskola a tankönyveket továbbra is – a jogszabályban meghatározottak szerint, elektronikus formában – a könyvtárellátó felületén keresztül rendeli meg.

A Kormány az 1092/2019. (III.8.) Korm. határozata értelmében a Kormány egyetért a térítésmentes tankönyvellátásnak a köznevelés nappali rendszerű iskolai oktatásában a 10–12. évfolyamos tanulókra való kiterjesztésével, valamint a köznevelés nappali rendszerű iskolai oktatásában az első szakképesítés megszerzése során a 13–16. szakképzési évfolyamokra történő együtemű bevezetésével a 2020/2021. tanévtől.

Térítésmentes tankönyvellátás biztosításának módjai:

* tankönyvrendelés a normatíva felhasználásával;
* könyvtári állományból való kölcsönzés.

Az államilag ingyenes tankönyvek tartós tankönyvek, azokat az utolsó tanítási napon a tanulók kötelesek visszaszolgáltatni az iskola könyvtárának. Ez alól valamennyi évfolyamon kivételt képeznek a munkafüzetek és a munkatankönyvek, valamint az 1. és 2. évfolyam összes tankönyve.

A tankönyvek, taneszközök kiválasztásához minden kollégának joga van. A kiválasztás szempontjai:

* Az iskolában az oktatómunka során csak olyan nyomtatott taneszközöket (tankönyv, munkafüzet, térkép stb.) használunk a tananyag feldolgozásához, melyet hivatalosan tankönyvvé nyilvánítottak. A nyomtatott taneszközökön túl néhány tantárgynál egyéb eszközre is szükség van (pl. tornafelszerelés, rajzfelszerelés stb.)
* Az egyes évfolyamokon a különféle tantárgyak feldolgozásához szükséges kötelező tanulói taneszközöket a nevelők szakmai munkaközösségei, illetve ahol nincs, ott az egyes szaktanárok határozzák meg az iskola helyi tanterve alapján.

A szakmai munkaközösségek a tankönyvek, taneszközök kiválasztásánál a következő szempontokat veszik figyelembe:

* Tartalmi szempontból feleljen meg a Nemzeti Alaptantervben megfogalmazott tartalmi és fejlesztési irányelveknek.
* a taneszköz feleljen meg az iskola helyi tantervének;
* A tudományos pontosság párosuljon az életkori sajátosságoknak megfelelő megfogalmazással és az ismeretek jól érthető, értelmezhető megfogalmazásával. Az ismereteket rendszerezetten, logikailag összekapcsolható módon közvetítse.
* Legyen alkalmas arra, hogy felkeltse a tanulók érdeklődését a tantárgy iránt.
* Szemléletmódjával közvetítse a természeti és a kulturális értékek felismerésének és megőrzésének fontosságát, és ösztönözzön a felelős környezeti magatartásra.
* A tankönyv tananyag-elrendezése, szerkezete tegye lehetővé a differenciált tanórai és tanórán kívüli munka megszervezését.
* a taneszköz legyen jól tanítható a helyi tantervben meghatározott, tanítására rendelkezésre álló órakeretben;
* a taneszköz segítségével a kerettantervben megadott fogalomrendszer jól megtanulható, elsajátítható legyen
* a taneszköz minősége, megjelenése legyen alkalmas a diákok esztétikai érzékének fejlesztésére, nevelje a diákokat igényességre, precíz munkavégzésre, a taneszköz állapotának megóvására;
* a taneszköz segítséget nyújtson a megfelelő tantárgyi szemlélet kialakításához, ábraanyagával támogassa, segítse a tanulói kísérletek megértését, rögzítését.
* Az egyes taneszközök kiválasztásánál azokat kell előnyben részesíteni, amelyek több tanéven keresztül használhatók.

A megrendeléseket a könyvtárellátón keresztül a KELLO felületén kell elvégezni.

**A mindennapos testmozgás biztosítása:**

Alsó tagozat:

 1-4. osztály 5 testnevelés óra (ebből egy óra néptánc)

Felső tagozat:

 5-8.osztály 5 testnevelés óra (ebből egy óra néptánc)

1 sportkör

**Tanulmányok alatti vizsgák/mérések szabályai**

1. Iskolánkban az alábbi tanulmányok alatti vizsgákat szervezzük:

- osztályozó vizsga,

- javítóvizsga.

- különbözeti

- tantárgyi vizsga

2. Osztályozó vizsgát kell tennie a tanulónak a félévi és a tanév végi osztályzat megállapításához, ha

- a tanórai foglalkozásokon való részvétel alól fel volt mentve

-ha a tanulónak egy tanítási évben az igazolt és igazolatlan mulasztása együttesen egy adott tantárgyból a tanítási órák harminc százalékát meghaladja, és a nevelőtestület döntése alapján osztályozó vizsgát tehet.

Javítóvizsgát tehet a tanuló, ha a tanév végén – legfeljebb három tantárgyból – elégtelen osztályzatot kapott.

3 A tanulmányok alatti vizsgákat a 20/2012. (VIII. 31.) EMMI rendelet előírásaiban szereplő szabályok szerint kell megszervezni.

4. A vizsgák időpontját, helyét és követelményeit az érintett tanulók szüleivel

- osztályozó/ különbözeti vizsga esetén a vizsgák időpontja előtt legalább egy hónappal

- javítóvizsga esetén a tanév végén (bizonyítványosztáskor) közölni kell.

5. Az osztályozó és javítóvizsgák követelményeit az iskola helyi tantervében (a kerettantervben) szereplő követelmények alapján a nevelők szakmai munkaközösségei, illetve – amelyik tantárgynál nincs munkaközösség – a szaktanárok állapítják meg a helyi tanterv életbelépésének megfelelően. A tantárgyi mérésekhez a vizsga anyagát két hónappal előtte ki kell adni az eredményes felkészülés érdekében.

**NETFIT mérés**

20/2012. (VIII.31.) rendelet módosítása, bevezette a NETFIT-et, mint a tanulók fizikai fittségi mérésének rendszerét, szabályozza annak tartalmi kereteit. Jogszabályban meghatározottak szerint történik a mérés a tanév során, 2024. január 9. és 2024. május 10. között.

**Kompetencia mérés**

Az országos méréseket a nemzeti köznevelésről szóló [2011. évi CXC. törvény](http://njt.hu/cgi_bin/njt_doc.cgi?docid=139880.386564) 80. § (1) bekezdése rendeli el.

**2. §**(1) **A tanév során országos mérések lebonyolítására kerül sor[[1]](#footnote-1):**

*a)*az Nkt. 80. § (1) bekezdésében meghatározza, hogy a köznevelésért felelős miniszter az országos mérési feladatok keretében gondoskodik a nevelési-oktatási intézményekben folyó pedagógiai tevékenység méréséről, értékeléséről. A tanulók szövegértési, matematikai, természettudományi és idegen nyelvi (német, angol) kompetenciáit vizsgáló mérés a 4, 5, 6., 7 a 8. évfolyamokon a 30/2023. (VIII.22) belügyminiszteri rendelet 11. § (1-12) bekezdésének figyelembevételével történik.

Próbamérésre történelem és digitális kultúra tantárgyakból iskolánk 7. osztályában kerül sor szeptember 25. és október 13. között.

(2) Az *a)-c)*pont szerinti méréseken a tanulók 4. évfolyamon egy, az 5. évfolyamon két, a 6-11 évfolyamon három mérési napon vesznek részt a Hivatal által meghatározott eljárásrend szerint.

(3) Az (1) bekezdésben meghatározott mérések előkészítéséhez szükséges, a Hivatal által meghatározott adatokat az iskolák a mérések esetében 2023. december 6-ig a Hivatal által meghatározott módon küldik meg a Hivatal részére.

**Úszásoktatás biztosítása:**

 Kerettantervi előírásoknak megfelelően iskolánkban a 4 és 6. évfolyamra tervezzük, a fenntartó lehetőségeinek és engedélyének függvényében.

**Egyéb mozgásos tevékenységek biztosítása:**

 A fenntartó lehetőségeinek és engedélyének függvényében történhet. (pl. lovaglás oktatása, tájfutás, jégkorong, tánc, egyéb küzdősportok)

**Sajátos nevelési igényű tanulók ellátása tagintézményünkben**

Tagintézményünk az alábbi két csoportba tartozó sajátos nevelési igényű tanulók fejlesztését tudja felvállalni:

Sajátos nevelési igényű tanulók nappali rendszerű általános iskolai nevelése, oktatása a szakértői és rehabilitációs bizottság (Tanulási Képességet Vizsgáló Szakértői és Rehabilitációs Bizottság). szakvéleménye alapján, akiket integráltan lehet nevelni

1. Egyéb pszichés fejlődési zavar
2. Érzékszervi fogyatékos- nagyothalló,
3. Enyhe értelmi fogyatékos.

Személyi feltételek:

Az SNI-s tanulók fejlesztő foglalkozásait gyógypedagógus látja el, a mozgássérült gyermek fejlesztését szomatopedagógus végzi. Iskolánkban van saját gyógypedagógus, logopédus, mozgásfejlesztő szakember, ő végzi az SNI-s tanulók fejlesztését.

BTMN-es tanulók fejlesztését fejlesztő pedagógus végzi.

Tárgyi feltételek:

 Fejlesztő eszközeink jelenleg is vannak, fejlesztésüket folyamatosan tervezzük. Fejlesztő szoba külön nincs, egy tanteremben oldjuk azt meg. Az intézmény részben akadálymentes, terveink között szerepel a teljes akadálymentesítés. A fejlesztések tárgyi feltételeinek javítása a fenntartó lehetőségeinek és engedélyének függvényében történik.

**A lemorzsolódással veszélyeztetett tanulókkal kapcsolatos tevékenységek**

Iskolánk a lemorzsolódással veszélyeztetett tanulók pedagógiai támogatásához kapcsolódó a jogszabályi előírások alapján korai jelzőrendszert üzemeltet. A támogató rendszer segítségével azonosított figyelmeztető jelek alapján és a pedagógiai-szakmai szolgáltatás javaslatainak figyelembevételével olyan pedagógiai intézkedéseket alkalmazunk, amelyek keretében korszerű, tanulóközpontú nevelési-oktatási eszközökkel, az iskolai sikerességet támogató együttműködésekkel segítjük a tanulók előrehaladását, kiemelt figyelemmel a képességek, készségek kibontakoztatására, az esélyteremtést szolgáló tevékenységekre.

**A képesség kibontakoztató és az integrációs felkészítés Iskolánkban**

A képesség kibontakoztató és integrációs felkészítő rendszer működtetése a 20/2012. (VIII. 31.) EMMI rendelet 67. fejezete alapján történik.

**1.) Helyi integrációs stratégia**

* 1. Helyzetelemzés.

Iskolánk integrációs pedagógiai rendszerének építése a jogszabályi feltételeknek, előírásoknak megfelel. Munkánkat szaktanácsadó segíti szükség szerint.

Tanulóink integrált szervezeti keretek között, heterogén összetételű osztályokban tanulnak.

**1.1.1. A várható eredmények szempontjainak vizsgálata**

 - Jogszabályi megfelelőség

 - Iskolánkat a személyi és tárgyi feltételei képessé teszik a jövőben is arra, hogy a

 különböző háttérrel iskolánkba érkező tanulókat együttnevelje.

* A három havonkénti kompetencia alapú értékelés rendszere működik, folyamatosan korrigáljuk
* A szülőkkel kialakított kapcsolatunk jónak mondható, a hhh-s gyerekek szülei kevésbé aktívak. Fontos és segíti az iskola és a szülők közötti kapcsolatot a jó információáramlás. Folyamatosan dolgozunk ennek javításán.
* Évismétlők száma minimális iskolánkban.
* A hátrányos helyzetű tanulóin közül egyre többen kezdik meg tanulmányaikat érettségit adó középiskolában.
* A kompetenciamérések eredményei kismértékű javulást mutatnak, további fejlesztés mindenki feladata. Intézkedési tervek készültek a fejlesztéshez.

**1.1.2. Rendelkezünk a kötelező dokumentumokkal**.

 - Jegyző igazolása a HH-sokról

 - Másolati példányban nyilvántartjuk a gyermekvédelmi kedvezményben részesülő

 gyermekek adatait.

* 1. **Célrendszer megfogalmazása, feladatok**
* Az eltérő családi háttérrel, különböző képességgel és fejlettséggel rendelkező gyerekek együttnevelése
* az *esélyegyenlőség* érvényesítése és az egész életen át tanulás koncepciójának megvalósítása érdekében
* Az IPR-ben elvárt módszerek beépülése a mindennapi gyakorlatba
	1. **Ütemterv elkészítése**

 Feladat: Az időarányos teljesítés figyelemmel kisérése, szükség esetén korrekció

elkészítése.

**2023/2024 tanévi IPR munkaterve**

**IPR programban résztvevők**

2H – s diákok

**Feladatok tervezése**

Hátrányos, lemorzsolódással veszélyeztetett gyerekek figyelembe vételével történnek **(TEIT** munkatervet is figyelembe véve.)

|  |  |  |  |  |
| --- | --- | --- | --- | --- |
| Sorszám | Feladat | Sikerkritérium | Felelős | Határidő |
|  | Intézményi alapdokumentumok módosításának elkészítése, véleményezése | Törvényi előírásoknak való megfelelés | igazgató | folyamatos |
|  | Az integrált pedagógiai rendszer működtetése | A szakmai munka színvonalas, a rászoruló tanulók segítséget kapnak Dokumentáció törvényes | IgazgatóIPR vezető | folyamatos |
|  | Elektronikus napló, adatkezelés alkalmazása | Csökken a papíralapú adminisztráció, naprakész adatszolgáltatás | Igazgató, iskolatitkár | folyamatos |
|  | SNI tanulók integrált oktatása,fejlesztéseBTM-es tanulók ellátása | A fejlesztést saját gyógypedagógusunk, végzi | igazgató, gyógypedagógus | folyamatos |
|  | Tanórán kívüli foglalkozások megszervezése:Napközi, mindennapos testnevelés, felzárkóztatás,fejlesztő foglalkozások | A foglalkozásokon mindenki részt vesz, aki rászorul | igazgató | Szeptembermajd folyamatos |
|  | Iskolai tehetséggondozás megszervezése, szakkörök, versenynaptár | Sikeres felvételik, versenyeken való eredményes szereplés | Igazgató, szakkörvezetők | Szeptember, majd folyamatos |
|  | Iskolai szakmai munkaközösségfolyamatos működéseIntézményi munkaközösségekben való aktív részvétel | Szakmai munka színvonala emelkedik, együttműködés javul a tagintézmények között | IgazgatóSzakmai munkaközösség vezetők | folyamatos |
|  | „Tanulj jobban „ akció meghirdetése | Javul az iskola tanulmányi eredménye | Berei Zs. DÖK | Október |
|  | Karácsonyvárás projekt megszervezése | Együtt készülünk a karácsonyra | IPR vezető | december |
|  | Nemzeti ünnepeink méltó megünnepléseHagyományos ünnepélyek megszervezése | Az ünnepi műsor megható, lelki élményt nyújtó | Igazgató, műsorszervezők | folyamatos |
|  | Iskolaválasztás, pályaválasztás szervezése a 8.osztályban | Minden gyerek a neki megfelelő iskolát választ | Igazgató, 8.o.osztfő | November - február |
|  | Diákönkormányzat, szülői munkaközösség aktívan működik | Részt vesznek az iskola életében | IgazgatóDök vezető pedagógus | folyamatos |
|  | Szülőkkel folyamatos az együttműködés:- szülői értekezletek- fogadóórák- családlátogatások- nyílt napok- esetmegbeszélések- rendezvények | Szülői részvétel 75 %-os | IgazgatóOszt.fők | folyamatos |
|  | Mérések az iskolában:- országos mérés- helyi mérésNémetMagyarAz előző évi kompetencia mérés eredményeinek elemzése | Zökkenőmentes lebonyolításKépesség szerinti eredmények | IgazgatóMérés koordinátor | Március 4 és június 3. között.  |
|  | Vallásoktatás:- római katolikus- református | Törvényi megfelelés | igazgató | Szeptember majd folyamatos |
|  | Gyermekvédelem kiemelt feladata:- védelembe vett- veszélyeztetett tanulók ellátásának figyelemmel kísérése | Munkaköri leírásnak megfelelően zajlik a tevékenység | Gyermekvédelmi felelős – Balog Istvánné | folyamatos |
|  | Egészségügyi feladatok:Tanulók és dolgozók számára egészséges feltételek biztosítása, kötelező orvosi vizsgálatokMunka és balesetvédelem | Egészséges környezet | IgazgatóEgészségügyi SzolgálatÜzemorvos | Október majd folyamatos |
|  | Adminisztrációs kötelezettségek teljesítése:Tantárgyfelosztás, órarend, helyettesítések,beszámolók, adatszolgáltatás, költségvetés elkészítése | Pontos adminisztráció határidők betartása | Igazgatóiskolatitkár | folyamatos |
|  | Gyermeknap, diáknap szervezése | Program a diákönkormányzat szervezésében | DÖK vezető | május |
|  | Kirándulási terv | Osztálykirándulások szervezése a pedagógiai programban megfogalmazottak szerint | Oszt.fők | Május, június |

* 1. **Erőforrás terv**

Humán erőforrás terv

Munkacsoportot hozunk létre, melynek tagjai:

- igazgató

- Magyarné Gelencsér Edit, tanító, osztályfőnöki mk. vezető

Az ő feladatuk a program szervezése, irányítása, folyamatos működtetése, ellenőrzése, értékelése.

Adminisztrációs feladatok elvégzésére: Benkovszkiné Gyöngyösi Aranka iskolatitkár

Tárgyi erőforrás terv

1. Terem, bútorzat

A megvalósításához közösségi teremként a napközis termet, osztálytermet használjuk. Ez a terem szolgálja a tanári esetmegbeszéléseket, szabadidős tevékenységet, a szülői kapcsolattartás színhelyét.

1. Taneszközök, technikai felszereltség

Az alsó tagozatban kettő, a felső tagozatban négy digitális tábla és 30 darab tanulói tablet is segíti a munkát. A taneszközök kiválasztásánál fontos szempontként kell figyelembe venni azt, hogy azok ne jelentsenek a hátrányos helyzetűeknek nagy terhet. Próbáljunk beszerezni olyan eszközöket amelyekhez otthon nem juthatnak hozzá. A számítógépes teremben, könyvtárban biztosítunk internet hozzáférési lehetőséget a gyerekek számára 1-1 délután.

**Továbbképzési terv**

Személyi feltételeink adottak az iskolánkban. Az irányító csoportnak mindent meg kell tennie azért, hogy a kollégák tudják azt, hogy mi a feladatuk, mit kell tenniük.

Továbbképzéseknél előnyben részesítjük a hátrányos helyzetű tanulók fejlesztésével, és a velük való foglalkozást elősegítő tanfolyamokon való részvételt, valamint hospitációs lehetőségeket biztosítunk../pl. kooperatív tanítás, drámapedagógia/ Bővítjük valamennyi kolléga informatikai ismereteit.

Fontosnak tartunk továbbá minden olyan továbbképzést, amely a pedagógusok önismeretét, kommunikációs képességüket, konfliktuskezelési módszereket fejleszt.

**IKT** eszközökkel támogatott tanórák:

Kiemelten foglalkozunk a digitális tartalmak, taneszközök oktatási gyakorlatban való használatával, a digitális készségek fejlesztésével. A tevékenységet úgy tervezzük meg, hogy a közismereti órák minimum 20%-a IKT eszközzel támogatott tanóraként valósuljon meg.

**Pályázatok**

Intézményünk folyamatosan pályázik, hogy ezzel fejlessze infrastruktúráját, eszközeit, az iskola életéhez kapcsolódó anyagokat. A folyamatos pályáztatások lehetővé teszik az ingyenes, vagy kedvezményes kirándulási, nyaralási lehetőségeket diákjaink számára. (Erzsébet táborok – karácsony, tavaszi osztálykirándulás, nyári tábor)

**HATÁRTALANUL** program megvalósítása pályázati keretben történik. A határtalanul program célja, hogy szoros kapcsolatot alakítsunk ki az iskolánk 7. évfolyamos diákjaiban a nemzettudat létéről. A kirándulások alkalmával a gyerekek megismerhetik a magyar lakta területeket, az ott élő emberek, gyerekek életét, természeti és környezeti értékeiket. A történelem során elszakított területeken milyen erős a magyarságtudat, hogyan ápolják hagyományaikat, milyen zenei, képzőművészeti értékek birtokában vannak az ott élő magyarok

Az intézmény a továbbiakban az intézményi költségvetés feletti más támogatásból, egyéb forrás megléte esetén vagy önköltséges formában **szervezhet** a tanulók számára napközis vagy bentlakásos Iskolai Közösségi Programokat ezen módszertanok alkalmazásával.

**Lázár Ervin Program**

2019-ben elindított programja célja, hogy minden általános iskolás számára biztosítja az eljutást különböző kulturális intézményekbe. A Kormány által finanszírozott program keretei között a Kiskőrösi Tankerületi Központ irányítása alatt minden évfolyamban az összes osztálynak lehetősége van kulturális rendezvényeken részt venni.

**Témahét**

Az oktatás tartalmi megújulása és a használható tudás átadásának egyik új eszközeként alkalmazzuk az egy hetes projektet oktató-nevelő munkánk során. Egy témahetet rendezünk tanévenként. Ezt a munkatervben meghatározott módon az adott témával összefüggő tanítási órákat, foglalkozásokat a témahét keretében megszervezheti. A témahetek a 30/2023. (VIII.22.) BM rendelet 10 § 1-2 bekezdése tartalmazza.

**Szabadidős programok**

Osztály és tanulmányi kirándulások. A tanulmányi és a nevelőmunka segítése céljából a nevelők tanulóink számára tanulmányi kirándulásokat szerveznek osztály-és iskolai szinten.

Az osztálykirándulások témája általában: városnézés, múzeumlátogatás, színházi előadás megtekintése. Ezek a kirándulások önkéntesek, a felmerülő költségeket a szülők fedezik vagy pályázati támogatással valósulhatnak meg) Amennyiben egy adott osztályban nem minden szülő tudja a tanulmányi kirándulás összegét biztosítani, úgy a látogatás anyaga nem kérhető számon a tanulótól!

**Projektnapok –Határtalanul témanap.**

Célja: történelmi visszaemlékezés a Trianoni békére, és arra, hogy ennek következtében több millió magyar ember került határainkon túlra. Fontos, hogy diákjaink ismeretei bővüljenek a külhoni magyarsággal kapcsolatban, tapasztalatokat szerezzenek a témában. Átérezzék, hogy mit jelent a magyar nemzet tagjának lenni, mit jelent az összetartozás

**2. Az iskolába való bekerülés előkészítése**

* 1. Az óvodából az iskolába történő átmenet segítése, szakmai együttműködés kialakítása az óvodával
* Az előkészítő időszakban a tanítónő elvégzi a DIFER mérést, s ezt követően szükség esetén konzultál az óvónővel
* Mikulásnap - közös bábszínház látogatás vagy mese előadás nézés
* Az iskolaérettségi vizsgálatokat az óvodában végzik el
* Tájékoztató szülői értekezlet
* Beiratkozáskor taneszköz lista, iskolai házirend átadása a szülőknek
* Május utolsó hetében a leendő elsősöket az iskolában fogadja a tanító néni
* Óvodás évzárón részt vehetnek a tanítónők, és az igazgató
	1. Heterogén osztályok kialakítása a jogszabályoknak megfelelően

**3. Együttműködések – partnerségi kapcsolatok kiépítése**

* 1. *Szülőkkel, szülői házzal.*

Iskola valamennyi pedagógusának fontos szerepe van abban, hogy jó kapcsolatot alakítsunk a szülőkkel. Fontos, hogy megismerjük igényeiket, meghallgassuk véleményeiket, észrevételeiket. Ennek formái:

Közvetlen kapcsolat: Szülők észrevételeikkel, véleményükkel, problémáikkal közvetlenül fordulhatnak a pedagógus, az osztályfőnök, igazgató felé

Közvetett kapcsolat: Szülők problémáikat az osztály vagy iskolai szülői munkaközösségen keresztül juttatják el a pedagógusokhoz, igazgatóhoz.

Iskolánkban a szülők jogainak érvényesítésére, kötelességük teljesítése érdekében szülői szervezetet működtetnek. Osztály szülői munkaközösséget az egy osztályba járó tanulók szülei alkotják. Az iskolai szülői munkaközösséget az osztályok szülői munkaközösségeinek elnökei alkotják, akik elnököt és helyettest választanak.

Az iskola a szülőkkel való kapcsolattartás formáiként a következő programokat szervezi:

* osztály szülői értekezletek
* egyéni beszélgetések
* családlátogatások
* fogadóóra
* nyílt napok
* rendezvények
* összevont szülői értekezlet
* SZMK választmányi értekezlet
* közös szervezésű rendezvények (iskolabál, karnevál, gyermeknap, kirándulások)

Az iskola rövid távú és középtávú terveink készítésekor figyelembe veszi a szülői igényeket, észrevételeket.

Szülői munkaközösséggel való kapcsolattartás

Egy osztály tanulóinak szülői szervezetével az osztályfőnök közvetlen kapcsolatot tart. A szülői szervezetek intézménnyel kapcsolatos véleményét, javaslatait a szülői szervezetek vezetői vagy a választott elnök juttatja el a tagintézmény-vezetőhöz.

Az iskolai választmányt a tagintézmény-vezető tanévenként legalább kétszer hívja össze, ahol tájékoztatást ad az intézmény munkájáról és feladatairól, valamint meghallgatja a szülői véleményeket.

Szülői értekezletek, fogadóórák rendje

Az osztályok szülői részére az iskola 2 alkalommal, munkatervben rögzített időpontban osztály szülői értekezletet szervez az osztályfőnök vezetésével. A szeptemberi értekezleten a szülők értesülnek a tanév rendjéről, feladatairól. Ekkor mutatjuk be az osztályban tanító pedagógusokat is. Rendkívüli szülői értekezletet hívhat össze az igazgató, az osztályfőnök, vagy a szülői szervezet képviselője is a tanulóközösségben felmerülő problémák megoldására.

Az iskola a tanév mindkét félévében munkatervben rögzített időpontban 1-1 fogadóórát tart. Tanulmányaiba, vagy magatartásában visszaeső tanuló szülőjét az osztályfőnök vagy az igazgató írásban behívhatja az iskolába. Ha olyan probléma merül fel, ami nem tűr halasztást, előre megbeszélt időpontban létrejöhet rendkívüli megbeszélés.

*3.2. Együttműködés a gyermekjóléti szolgálattal és a szakmai és szolgáltató intézményekkel*

A nevelő-oktató munka folyamatában az iskola a gyermekjóléti szolgálattal folyamatos kapcsolatban van. Ez elsődlegesen a gyermek- és ifjúságvédelmi felelős feladata, de közvetlenül a pedagógus illetve a tagintézmény-vezető is fordulhat segítségért a gyermekjóléti szolgálathoz.

Különösen oda kell figyelni a védelembe vett gyerekekre.

Tanulási problémák, magatartási zavarok észrevételezésekor fordulunk a szakmai és szolgáltató intézmények felé az igazgatón keresztül.

A szakértői bizottság vizsgálatainak, javaslatainak dokumentációja, fejlesztési tervek elkészítése, a fejlesztések lebonyolítása, kontrollvizsgálatok számontartása a gyógypedagógus feladata.

*3.3. Együttműködés az egységes iskolán belüli tagintézményekkel*

A nevelőtestület fontosnak tartja az együttműködést a tagintézményi iskolákkal. A kapcsolatot elsődlegesen az igazgató tartja, de a munkaközösségi tagok is részt vállalnak benne. A kapcsolattartás érdekében:

- Részt veszünk az egységes iskola által megrendezett versenyeken, rendezvényeken

- Az utazótanárokkal együtt megbeszéljük az oktatás-nevelés során felmerült problémákat

*3.4. Együttműködés az óvodával*

Kiemelten fontosnak tartjuk az óvodával való együttműködést, a nevelési elveink összehangolását, az iskola- előkészítést és beszoktatást. Az együttműködés érdekében:

* a beiratkozás előtt bemutatjuk iskolánkat, az itt folyó munkát, szolgáltatásainkat a leendő elsősök szüleinek
* beiratkozás
* a leendő elsősök ellátogatnak iskolánkba és együtt töltenek leendő tanító nénijükkel egy tanítási órát
* vendégként részt veszünk az óvodai évzárón

*3.5. Együttműködés a középfokú iskolákkal*

Minden továbbtanuló diák számára fontos, hogy képességének megfelelő középiskolába folytathassa tanulmányait. Az iskolaválasztáshoz az osztályfőnök segítséget nyújt. Köteles a legszélesebb körű tájékoztatást nyújtani a szülőknek a gyerekeknek a továbbtanulás lehetőségeiről, a középfokú iskolákba való továbbhaladásról. Ennek érdekében:

* az osztályszülői értekezleten az osztályfőnök elmondja a továbbtanulási lehetőségeket, időpontokat
* minden év novemberében pályaválasztási szülői értekezletet tartunk, ahová szaktanácsadót hívunk.
* biztosítjuk a pályaválasztási kiállításra való eljutást a 8.osztályosoknak.
* tavasszal a 7. osztályosok a pályaválasztásukat segítő érdeklődés és képesség mérésére szolgáló számítógépes tesztet töltenek ki

*3.6. Együttműködés az egyházakkal, civil szervezetekkel*

Egyházak

A faluban megtalálható mindkét egyház vezetőjével folyamatos kapcsolatot alakítunk ki és tartunk fenn. Az a célunk, hogy iskolánk minden vallásos tanulója hitoktatásban részesüljön, ezáltal gazdagodjon személyiségük. 2013. szeptember 1-től Etika/Hit-és erkölcstan tantárgy felmenő rendszerben bevezetésre került. Mindkét helyben képviselt felekezet (római katolikus, református), továbbá igény szerint minden elismert egyház részére biztosítjuk a hitoktatáshoz a

- megfelelő időpontot, személyes egyeztetés szeptember elején

- megfelelő tantermet

- tájékoztatjuk a hitoktatókat az iskolai programokról

Soltszentimrei Általános Iskoláért Alapítvány

Az iskolai alapítvány már megalakulásakor is célul tűzte ki az iskola és a tanulók anyagi támogatását. Ezért egyértelmű, hogy a kapcsolat mindenki számára fontos.

Az iskola biztosítja az alapítványnak

* a helyet a kuratóriumi ülések megtartásához
* a működéshez szükséges feltételeket segíti
* a rendezvényeken a pedagógusok segítséget nyújtanak a kuratórium tagjainak
* segítjük az alapítvány menedzselését
* évzáró ünnepélyen lehetőséget biztosítunk a kuratórium által kiírt pályázatok eredményhirdetésére/

Egészségügyi Szolgálat

A helyi egészségügyi szolgálattal a tanulók érdekében szoros kapcsolatot alakítunk ki, melynek ápolása minden dolgozó kötelessége. Minden év elején megbeszéljük, rögzítjük egy közös megállapodásban az egészségügyi vizsgálatok, tisztasági vizsgálatok, védőoltások rendjét, idejét. Ennek a megszervezése a védőnő és az iskolaorvos feladata. Az iskola fontos feladatának tekinti, hogy a tanulók fogászati szűrése teljes legyen. Minden évben két alkalommal kerülne erre sor, előre egyeztetett időpontban az iskolai fogorvos közreműködésével.

Rendőrség

A rendőrséggel együttműködve folytatjuk a közlekedésbiztonsági tevékenységünket, és a káros szenvedélyek elleni megelőző küzdelmet. A gyermeknapi programok között mindig szerepel kerékpár ügyességi verseny is.

**I.A tanítást-tanulást segítő eszközrendszer elemei**

|  |
| --- |
| 1. **Kulcskompetenciákat fejlesztő programok és programelemek**
 |
| **1**. A önálló tanulást segítő fejlesztés- a tanulási és magatartási zavarok kialakulását megelőző program- Tanulási motivációt erősítő és fenntartó tevékenységek | Fejlesztő foglalkozásokon, egyéni fejlesztési terv alapjánTanulj jobban akció |
| 1.2 .Eszközjellegű kompetenciák fejlesztése- tantárgyi képességfejlesztő programok- Tematikus programok | Tanórai oktatás keretén belül, fejlesztő foglalkozásokon Karácsony, farsang, húsvét, |
| 1. 3. Szociális kompetenciák fejlesztése- közösség fejlesztő, közösség építő programok- Mentálhigiénés program  | Tanulószobai, napközis foglalkozások, szabadidős foglalkozások, kirándulások, sportnapok, karnevál, gyermeknap,Egészségnap |
| **2. Az integrációt segítő tanórán kívüli programok** |
| Művészeti körök | Kézműves szakkör, sportkör, origami szakkör |
| **3. Az integrációt elősegítő módszertani elemek** |
| - Egyéni haladási ütemet segítő differenciált tanulásszervezés- Kooperatív tanulásszervezés | Tanórákon, felzárkóztató foglalkozásokon, tanulószobán, napköziben |
| 4. **Műhelymunka – a tanári együttműködés formái** |
| - Értékelő esetmegbeszélések- Probléma megoldó fórum- Hospitálásra épülő együttműködés | Egy osztályban tanítók, tanárok között nevelőtestületi megbeszélések |
| **5. A háromhavonta kötelező kompetencia alapú értékelési rendszer eszközei** |
| Szöveges értékelés – árnyalt értékelés, egyéni fejlődési napló | Osztályfőnök, szülő, tanuló együttműködésével |
| **6. Multikulturális tartalmak** |
| Multikulturális tartalmak megjelenítése | Különböző tantárgyakban ( földrajz, történelem, rajz) szabadidős programokban |
| **7. Továbbhaladás feltételeinek biztosítása** |
| PályaorientációTovábbtanulásra felkészítő program | Pályaválasztási alkalmassági vizsgálat. Segítségnyújtás a pályaválasztásban. Középiskolai előkészítők |

**II. Hagyományok, rendezvények**

Iskolánk hagyományainak megfelelően az ünnepeket, iskolai rendezvényeket a tanulók iskolánkhoz, településünkhöz való kötődésének erősítésére, a meglévő értékeinek megőrzésére neveljük.

A tanév folyamán a következő iskolai ünnepélyeket, megemlékezéseket szervezzük meg:

* 1956. október 23-a évfordulója
* 1848. március 15. évfordulója
* karácsony
* tanévnyitó
* anyák napja
* tanévzáró
* ballagás
* osztálykeretben osztályfőnöki órán az aradi vértanúk emlékezete, kommunista és egyéb diktatúrák áldozatainak emlékezete, holokauszt áldozatainak emlékezete és a Nemzeti összetartozás Napja (Határtalanul programban is)

 Rendezvényeink:

* Gyermeknap diákönkormányzat szervezése
* Mikulás
* Farsangi karnevál
* SZMK iskolabál
* kirándulások

**III. Közösségi nevelés tanórán kívüli tevékenységformái**

Az egész napos iskolai tartózkodás során a helyi társadalmi környezet adta lehetőségek, tanulói igények, humánerőforrás adottságok figyelembe vételével alakítjuk ki azokat a programokat, melyek közül a tanulók választhatnak.

Ezek a foglalkozások a tanórai ismeretek, készségek, képességek kialakítására, elmélyítésére biztosítanak lehetőséget. A köznevelési törvény előírásainak megfelelően az oktatás megszervezése során a foglalkozások legalább tizenhat óráig tartanak. Részletes foglalkozási terv meghatározása az adott év munkatervében található. A meglévő adottságaink figyelembevételével a diákok a következő programok közül választhatnak:

* + - * Sportkörök, sportprogramok
			* Gyógytestnevelés
			* Játék délutánok, játékos vetélkedők, projektnapok, témanapok
			* Egészségnap
			* Szakkörök – angol nyelv, sport
			* Kirándulások, túrák – elsősorban osztálykeretben
			* Mozi és színházlátogatások
			* Versenyek, versenyfelkészítések
			* Felzárkóztató, tehetséggondozó programok, kompetencia mérésre felkészítő programok
			* napközi
			* Nyári tábor (igény esetén)

**IV. Elvárható eredmények**

Az iskolai integrációs program alkalmazása esetén a következő eredményekről lehet számot adni:

* A halmozottan hátrányos helyzetű tanulók aránya az oktatási-nevelési intézményben megfelel a jogszabályban előírtaknak
* Az iskola képes a különböző háttérrel és különböző területeken eltérő fejlettséggel rendelkező gyerekek fogadására és együttnevelésére.
* Multikulturális tartalmak beépülnek a helyi tantervbe
* Az iskola párbeszédet alakít ki minden szülővel
* Az intézményben létezik tanári együttműködésre épülő értékelési rendszer

Ezek eredményeként:

* Nő az évfolyamvesztés nélkül továbbhaladó halmozottan hátrányos helyzetű tanulók

száma

* Csökken az iskolai hiányzások óraszáma
* Csökken a halmozottan hátrányos helyzetű tanulók körében a magántanulók száma
* Nő az érettségit adó intézményekben továbbtanuló halmozottan hátrányos helyzetű tanulók száma
* Az országos kompetenciamérések eredményei javulnak

**V. A pedagógiai program végrehajtásához szükséges, a nevelő-oktató munkát segítő eszközök és felszerelések**

A pedagógiai program végrehajtásához szükséges helyiségek, bútorzatok és egyéb berendezési tárgyak, valamint egészség és munkavédelmi eszközök felsorolását a nevelési-oktatási intézmények működésérőlszóló 11/1994. (VI. 8.) MKM rendelet 7. számú melléklete tartalmazza.

Iskolánk többnyire rendelkezik az oktató-nevelő munka zavartalan és biztonságos megszervezéséhez szükséges tantermekkel, berendezési tárgyakkal, segítő taneszközökkel.

Az iskolai nevelő-oktatómunkát segítő szemléltetést, valamint a tanulók tevékenykedtetését az osztálytermekben és az informatika termekben elhelyezett felszerelések és eszközök szolgálják.

**VI. Tantermen kívüli digitális munkarend**

Szükség esetén digitális munkarend vezethető be a kormány (az Operatív Törzs) , az EMMI, a tankerület iránymutatása alapján ( 3/2020.(03.14.) EMMI határozat.). Tantermen kívüli digitális munkarend szabályai az aktuális rendelkezések alapján kerülnek meghatározásra.

Soltszentimre, 2023. szeptember 01.

Dezső Győző sk.

igazgató

1. **30/2023. (VIII.22.) BM rendelet a 2023/2024. tanév rendjéről** [↑](#footnote-ref-1)